Diari Oficial de la Generalitat Valenciana


Sumari del DOGV 2602, del 10-10-1995 (1995/836383)

ORDRE de 25 de setembre de 1995, de la Conselleria d'Economia i Hisenda, per la qual es regulen les operacions de tancament de l'exercici de 1995, en relació amb la comptabilitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/25/(1)/dof/vci/html**

### Dades del document

Número de DOGV
:   2602

Data del DOGV
:   10-10-1995

Secció del DOGV
:   DISPOSICIONS GENERALS

Número del document
:   1995/836383


Data del document
:   25-09-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 25 de setembre de 1995, de la Conselleria d'Economia i Hisenda, per la qual es regulen les operacions de tancament de l'exercici de 1995, en relació amb la comptabilitat de la Generalitat Valenciana.  
La regulació de les operacions sobre comptabilitat de les despeses i ingressos públics de fi d'aquest exercici i les subsegüents de la seua liquidació, concretant la data d'assenyalament d'havers, fa que calga dictar les instruccions oportunes.  
Per això,  
ORDENE  
1. Assenyalament d'havers en el mes de desembre  
1.1 Els havers i la paga extraordinària corresponent al mes de desembre seran satisfets conjuntament a partir del dia 20 d'aquest mes.  
Les alteracions i les incidències del capítol primer, que tinguen entrada en les intervencions delegades fins al dia 12 de desembre, seran comptabilitzades per aquestes fins al dia 15 com a màxim.  
2. Aplicació pressupostària d'ingressos  
2.1 Independentment de complir el que disposa el Decret 105/1992, de 6 de juliol, sobre recaptació de les taxes, preus públics i sancions de la Generalitat Valenciana i l'Ordre de 26 de febrer de 1993, per la qual es desplega el decret esmentat, quant a la recaptació efectuada en el mes de desembre, el dia 31, acabat l'arqueig d'aquest dia, es transferirà del compte de tributs cedits al de disposició de la Generalitat Valenciana la recaptació haguda fins a aquest dia i les intervencions delegades dels serveis territorials comptabilitzaran els ingressos transferits.  
2.2 En els serveis centrals de les distintes conselleries que queden pendents de formalitzar ingressos, tramitaran els documents propostes fins al dia 26 de desembre, data en què hauran de tenir entrada junt amb els seus justificants en la intervenció delegada.  
3. Prevencions sobre quantitats que s'han de justificar.  
Les propostes de despesa «a justificar» (fases ADOKJ i OKJ) podran realitzar-se fins al dia 16 d'octubre i tenir entrada en les intervencions delegades, com a màxim, fins al dia 20 següent.  
Atesa la ineludible obligació de rendir comptes dels fons lliurats «a justificar», independentment de la data del lliurament, tant els comptes justificats com els fons lliurats i no invertits hauran de ser presentats en les intervencions delegades fins al dia 12 de desembre.  
4. Expedició i tramitació de documents comptables relatius al pressupost de despeses.  
4.1. Els serveis centrals de gestió de les distintes conselleries podran proposar els documents comptables de la forma següent:  
a) Documents en fase RC, RA, A, RC/, RA/ i A/, fins al 20 d'octubre, i hauran de tenir entrada, com a màxim, en les intervencions delegades, fins al 27 del mateix mes. No obstant això, aquests terminis no afectaran les autoritzacions i els compromisos de despeses d'abast plurianual, que tinguen per finalitat atendre inversions reals o transferències de capital, si el crèdit que finançava aquestes és, en tot o en part, de caràcter finalista, considerant que el termini màxim per a la proposta d'aquestes serà l'11 de desembre, i hauran de tenir entrada en les intervencions delegades, fins al 13 del mateix mes.  
b) Documents en fase AD, D, ADO, DO, ADOK, AD/, D/, ADO/, DO/ i ADOK/, fins a l'11 de desembre, llevat de les reposicions a les unitats de despeses de caixa fixa i dels que tinguen per objecte comptabilitzar la gestió de les subvencions pels danys ocasionats per la sequera i les tempestes d'agost i setembre, que serà fins al 21 d'aquest mes, i hauran de tenir entrada, com a màxim, en les intervencions delegades, fins al 13 i 23 respectivament.  
c) No obstant el que diu l'apartat a), el termini per a proposar, els distints serveis de les conselleries, documents comptables en fases RC/, RA/ i A/, serà l'11 de desembre, en els únics casos en què la finalitat de la seua tramitació siga poder comptabilitzar documents en fase AD, per als quals aquests estaven expressament reservant crèdit.  
Els romanents de caixa fixa utilitzables fins al 31 de desembre, sols podran destinar-se a despeses de les que recullen els articles 1r i 2n del Decret del Consell 1/1989, de 16 de gener, i per tant no validables, atesa la seua imputació i reposició a l'exercici següent.  
Transitòriament, des de l'entrada en vigor d'aquesta ordre, si per imperatius de contractació administrativa s'han iniciat subhastes, concursos o concurrència de licitació per a adjudicació directa, atés que els contractes poden subscriure's amb un termini màxim de 30 dies comptats a partir de la recepció de la resolució d'adjudicació de l'obra, bé o servei, podran ser objecte de la tramitació oportuna dins dels terminis assenyalats en el document «D», i aquest quedarà provisionalment justificat amb còpia de la resolució d'adjudicació estampillant com cal els documents amb la llegenda provisionalment justificat amb còpia de resolució d'adjudicació.  
El contracte serà posteriorment incorporat al document «D» i s'adjuntarà, necessàriament, al primer pagament que es tramite o obligació que es reconega.  
Queden exclosos del que assenyalen els paràgrafs anteriors, les autoritzacions i els compromisos de despeses d'abast plurianual que tinguen per finalitat atendre inversions reals o transferències de capital, si abans del 13 d'octubre, i amb estricte compliment del que disposa l'article 29 de la LHPGV, les parts no han subscrit el contracte administratiu o conveni o l'òrgan competent no ha dictat resolució o acord de concessió de la subvenció.  
4.2 Podran tramitar-se documents comptables en fases de reconeixement d'obligacions i propostes de pagament O, OK i K, exclusivament, fins al 18 de desembre, i hauran de tenir entrada en les intervencions delegades, justificades com cal, com a màxim el 22 del mateix mes.  
4.3 Els documents que el 31 de desembre representen reconeixement d'obligacions i estiguen pendents de pagament, tindran la consideració de resultes de 1995.  
5. Relació nominal de creditors.  
La Intervenció General formarà relacions nominals de creditors en les quals es detallaran totes les obligacions en fases «O» i «K», el pagament de les quals no hagués estat proposat ni ordenat el 31 de desembre.  
Dins de cada relació els documents figuraran classificats per seccions, serveis, capítols, articles, subconceptes i programes amb el detall següent: número d'assentament, número de document, tercer, descripció, import i total per secció.  
6. Tramitació d'expedients de modificació de crèdit.  
6.1 S'estableix el dia 13 d'octubre com a data límit per a la recepció en la Direcció General de Pressupostos i Tresor de propostes de modificació pressupostària. Aquesta data no s'aplicarà a les propostes que donen cobertura a obligacions d'exercicis tancats, a aquelles que inicie d'ofici la mateixa Conselleria d'Economia i Hisenda i les que corresponen el seu finançament a fons finalistes.  
Atés que el sistema operatiu de la comptabilitat de la Generalitat Valenciana, no permet la comptabilització de les excepcions recollides en el paràgraf anterior, els interventors delegats als quals els siguen presentats, pels centres gestors de les conselleries on estiguen destinats, aquests tipus d'expedients, hauran de dirigir-se a la Intervenció General a l'efecte que els done accés a la comptabilitat per a poder formalitzar aquestes contraccions de despesa.  
Els documents comptables que es deriven directament de l'execució d'expedients de modificació pressupostària, autoritzats després de la publicació d'aquesta ordre, no estaran subjectes als terminis a què es refereix l'article 4 d'aquesta, sempre que no ultrapassen, com a data límit, el 30 de novembre.  
6.2 Abans del 21 de desembre, en relació amb les despeses finançades amb fons finalistes, i considerant el procediment de tramesa i justificació a què estan subjectes, les conselleries que els gestionen hauran de trametre la relació de saldos disponibles i d'autorització que no vagen a executar-se en el que resta d'exercici, perquè s'hi puguen realitzar els ajustaments comptables necessaris.  
7. De les formalitzacions.  
La Intervenció General, per conducte de les seues intervencions delegades, tramitarà totes les formalitzacions que calguen en aquells supòsits d'errades en els documents de proposta, sempre que les disponibilitats pressupostàries ho permeten.  
8. Del desplegament d'aquesta ordre.  
S'autoritza la Intervenció General a dictar les instruccions que siguen necessàries per a l'aplicació del que disposa aquesta ordre.  
València, 25 de setembre de 1995  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI